**Тақырып: Қорлар есебі**

***1. Тауарлы-материалдық қорлар, олардың құрамы.*** Тауарлы-материалдық қорлар бұл қысқа мерзімді, өтімді, өзінің құнын өндіріс процесінде толығымен аударып, қасиетін түгелдей жоятын активтер:

* Шаруашылық қызметінің барысында сату үшін арналған дайын өнім және тауарлар;
* Аяқталмаған өндіріс;
* Шикізаттар мен материалдар, жартылай фабрикаттар, құрастырушы бұйымдар, конструкциялар мен ыдыстық материалдар, қосалқы бөлшектер, өндіріс үрдісіне және жұмыс, қызмет орындауға байланысты басқа да материалдар.

Тауарлы-материалдық қорлардың құрамына енбейтін материалдар: тугендеу жүргізу кезінде анықталған компанияның меншікті құқығы жоқ тауарлар. Бұл клиенттің тапсырмасы бойынша дайындалып құны төленген, яғни сатып алу операцияларын толық жасалған сатып алушының меншігіне жататын артып-жөнелтуді күтіп тұрған тауарлар. Тауарлы-материалдық қорлардың құрамына кірмейтін басқа санаттағы қорларға консегнациядағы тауарлар жатады.

Консегнация – коммитент немесе консегнант меншік иесінің өзінің тауарын басқа компанияның қоймасына орналастыру. Консегнатор мұндай тауарларды өзінің материалдықұ қорлардың құрамына енгізбеу керек.

***2. Тауарлы-материалдық қорларды бағалау.*** Тауарлы-материалдық қорларды бағалаудың мынандай 2 әдісі қолданылады:

 1. тауарлы-материалдық қорларды өзіндік құны бойынша бағалау;

 2. тауарлы-материалдық қорлардың таза құнының ең төменгң мәні бойынша бағалау.

 Тауарлы-материалдық қорлардың *өзіндік құны* мынандай шығындардан тұрады:

* Тауарлы-материалдық қорларды сатып алу бойынша шығындары;
* Сатып алу құнымен байланысты сатып алу шегерімдері;
* Кедендік баж салықтары;
* Қайта өңдеу шығындары;
* Тасымалдау шығындары;
* Жабдықтау бөлімінің қызметкерлерінің іс-сапар шығындары;
* Заңгерлер мен делдалдардың шығындары;
* Сақтандыру шығындары және т.с.с.

Тауарлы-материалдық қорлардың *өзіндік құнына енбейтін* шығындар қызмет көрсету саласын қоса барлық салаға қолданылады:

* Нормадан жоғары материалдық шығындары және басқадай жоспарланбайтын шығындар;
* Тауарлы-материалдық қорларды сақтау технологиялық үрдісте қаралмаған болса, өндіріс кезеңінің жеке сатыларының арасындағы сақтау шығындары;
* Жалпы әкімшілік шығыстары;
* Сатумен байланысты шығыстары.
* Тауарлы-материалдық қорлардың *өзіндік құнын бағалау әдістері* мынадай әдістер негізінде жүзеге асырылады:
1. Бірыңғай сәйкестендіру әдісі;
2. Орташа мөлшерленген құнын бағалау әдісі;
3. ФИФО әдісі.

*Бірыңғай сәйкестендіру әдісі* – бір-бірімен байланысты емес тауарлы-материалдық қорлардың бірліктерінің және арнайы жобалар немесе тапсырыстар үшін дайындалған тауарлар мен қызметтердің өзіндік құнын есептеп шығаруды көздейді.

*Орташа мөлшерленген құнын бағалау әдісі* – тауарлы-материалдық қорлардың өзіндік құнына бастапқы кезеңнің басында нақты қолда бар және ағымдағы кезеңде сатып алынған осыған ұқсас бірліктердің орташа құнын анықтаумен есептеп шығарылады.

*ФИФО әдісі* яғни бірінші сатып алу бағасы бойынша бағалау әдісі. Бірінші кезекте тауарлы-материалдық қорлардың өзіндік құнына бірінші сатып алынған немесе өндірілген қорлардың құны шығысқа шығарылады. Бірінші болып сатып алынған тауарлардың өзіндік құны бірінші кезекте сатылған тауарлардың өзіндік құнына жатқызылуға тиісті деген тұжырымдамаға негізделген.

* Тауарлы-материалдық қорлардың *таза сату құны* бойынша бағалау. *Таза сату құны* – тауарды сатып алғандағы және оны сату бойынша шығындарды шегергеннен кейін тауарды сатудың болжамды құны. Таза сату құны егер өзіндік құнды мынандай себептер бойынша қалпына келтіру мүмкін болмаған жағдайда ғана пайдаланылады:
* Егер осы тауарлы-материалдық қорлар бүлінген болса;
* Егер осы тауарлы-материалдық қорлардың нарықтық бағасы төмендегенде;
* Егер олар толық немесе ішінара ескерген болса.

Таза сату құнын анықтау әдістері – тауарлы-материалдық қорлардың өзіндік құнының және таза сату құнының ең төменгі мәнін анықтау үшін мынандай әдістер пайдаланылады:

1. *Баптары бойынша әдіс* (жеке материалдардың түрлері) – тауарлы-материалдық қорлардың әрбір аталуының баланстық құнының және таза сату құнының ең төменгі мәні таңдалады.
2. *Негізгі тауар топтарының әдісі* – тауарлы-материалдық қорлардың әрбір топтарының баланстық құнының және таза сату құнының ең төменгі бағасы бойынша бағаланады.
3. *Тауарлы қорлардың жалпы деңгейлі* әдісі – барлық тауарлы-материалдық қорлардың баланстық құнының және таза сату құнының ең төменгі мәні қолданылады.

Тауарлы-материалдық қорлардың үздіксіз есебін пайдаланған кезде баланстық шоттарда тауарлы-материалдық қорлардың келіп түскені, шығыс болғаны құжаттарының негізінде күнделікті жүйелі жүргізіліп көрсетіледі.

Тауарлы-материалдық қорлардың үздіксіз жүйелі есебі шаруашылықтың бухгалтериясында, яғни синтетикалық есебі ақшалай өлшемде жүргізілсе, аналитикалық, яғни олардың түрлері, атаулары, көлемі, бағасы бойынша есебі сақталу орындары бойынша қоймада жүргізіледі.

Тауарлы-материалдық қорлардың қоймадағы есебі олардың есеп карточкалары немесе қоймалық кітап бойынша жүргізіледі.

Қорлардың бухгалтерлік есебі, бухгалтерлік есептің типтік шоттар жоспарының 1300 «Қорлар» тармағындағы 1310 «Шикізаттар мен материалдар»,1320 «Дайын өнім»,1330 «Тауарлар», 1340 «Аяқталмаған өндіріс», 1350 «Өзге де қорлар» шоттарында жүргізіледі.

 **Дт 1300 «Қорлар» Кт**

Қорлардың қалдық құны

бойынша есептен шығұы

Қорлардың бағасының төмендеуі

*Қалдық* - кезең басындағы қорлардың сомасы

Қорлардың келіп түсуі

Қорлардың бағасының өсуі

*Қалдық* - кезең соңындағы қорлардың сомасы